ઇન્ડિયન સ્પેસ રિસર્ચ સેન્ટર ઓર્ગનાઇજેશન (ઇસરો) ગુરુવાર આંધ્ર પ્રદેશના શ્રીહરિકોટા સ્થિત સતીશ ધવન સ્પેસ સેન્ટરથી જીસૈટ-6એ કમ્યુનિકેશન સેટેલાઇટ લોન્ચ કરશે. આજે સાંજે 4:56 મિનિટે આ સેટેલાઇટને લોન્ચ કરવામાં આવશે. આ લોન્ચ ઇસરોની સાથે જ સેના માટે જ ખૂબ જ મહત્વની છે. અને તેની સફળ લોન્ચિંગથી ઇસરો એક વધુ હરણફાળ ભરશે. આ સેટેલાઇટ લોન્ચની ગણતરી બુધવાર બપોરથી જ શરૂ થઇ ગઇ હતી. જીસૈટ-6એની લોન્ચિંગ સેનાને આપનાર કમ્યુનિકેશન સર્વિસની ગુણત્તમાં સુધારો થશે. આ સેટેલાઇટમાં અનેક ખૂબીઓ છે. વળી તેમાં 6 મીટર લાંબા છત આકારનો એન્ટિના પણ લગાવવામાં આવ્યો છે. જે તેની ખાસયિત છે. ઇસરોના જણાવ્યા મુજબ આ એન્ટેના અન્ય તમામ એન્ટેનાથી ત્રણ ઘણો મોટો છે અને આ માટે તે કોઇ પણ જગ્યાએથી સરળતાથી કમ્યૂનિકેશન કરવા સક્ષમ છે.